**4.2. Tugevuste, nõrkuste, võimaluste ning ohtude analüüs (SWOT)**

Väljaselgitatud arenguvajadusi ja –võimalusi toetab ka liikmeskonna ja kohaliku elanikkonna laiapõhjalise kaasamise teel läbiviidud SWOT analüüs.

|  |  |
| --- | --- |
| TUGEVUSED   * Teotahteliste inimeste olemasolu * Piirkonna tuntust suurendavad omanäolised sündmused ja festivalid (avatud talude päev, piimapäev, lillelaat, kevadpealinna sündmused, perefestival, Kirna tulbimeri, Väätsa vaateaknad, Aganiku festival jne) * Tugevad erialased teadmised aiandusest, käsitööst, loodusest, , põllumajandusest, kestlikust majandamisest ja ringmajandusest. * Rahulik, turvaline, looduslik elukeskkond * Eripärased, turismiatraktsioonid, teemamuuseumid jmt * Eesti keskne asukoht, piirkonda läbiv rongiliin * Tugev ja arenev põllumajanduspiirkond | NÕRKUSED   * Tegevuspiirkonna rahvastiku vananemine ja vähenemine * Vähene kogukonna ja ettevõtjate vaheline koostöö * Tööturu ebaühtlane jaotus * Vähe oskustöölisi ja kvalifitseeritud tööjõudu * Turismiturundus * Inimeste kurnatusest tingitud terviseriskid ja motivatsiooni langus * Ühistranspordi ebaühtlane jaotus * Kaasaegsete elamis-ja äripindade vähesus * Suurte ülalpidamiskuludega ja vananev infrastruktuur * Avalike teenuste ja infrastruktuuri rajatiste (sh kergliiklusteede) ebaühtlane jaotus |
| VÕIMALUSED   * Strateegiline asukoht * Inimeste teadlikkuse kasv traditsiooniliste toodete ja materjalide suhtes * Tervisliku toitumise trendi jätkuvkasv * Uute ja tegusate perede kolimine maapiirkonda * Kasvav huvi siseturismi ning aktiivsete puhkamisvõimaluste vastu * Suurettevõtete ümberasumine maapiirkondadesse Majandusmudelite ja ettevõtlusmaastiku muutuste käigus tekivad uudsed ärimudelid ja töökohad * elustiili- või pereettevõtluse, e-kaubanduse ja kaugtöö kasv * Kogukonna- ja abiteenuste arendamine * Mobiilsuslahendused tööturu mitmekesistamiseks * Kiire internet viimane km * E-teenuste arendamine * Era ja äripindade üürituru arendamine * Täiendkoolitused, koostöö kutse ja ülikoolidega, * Ruumide kohandamine kaasaegsetele vajadustele vastavaks * Tehnoloogilised uuendused * Investeeringud inimestesse (vaimne heaolu ja oskused), seadmeparki ja hoonetesse * Ühtne piirkonna turundus   + Huvigruppide kokku viimine ja võrgustumise soodustamine   + Sihtgruppide vajaduste kaardistamine ja väljaselgitamine   + Uute turgude leidmine toodetele ja teenustele   + Kohaliku põllumajandussaaduste rahvusvahelise konkurentsivõime kasv   + Kohaliku toorme väärindamine   + organisatsioonide omatulu teenimise kasv   + uudsed ja autonoomsed energialahendused   + Energiaefektiivsuse kasv   + Uued tootmissuunad toiduaine kasvatamises   + Laste ja noorte teavitamine piirkonna võimalustest | OHUD   * Maaelu ,mittetoetav seadusandlus, poliitilised mõjud maaelu arengule * Elanikud, eriti noored, lahkuvad tegevuspiirkonnast tõusva tempoga * Ääremaastumine - asutused, inimesed liiguvad suurtesse keskustesse * Töötuse suurenemine, töökohtade vähenemine * Asustuse hõrenemine ning teenuste kättesaadavuse halvenemine * Poliitiline ebastabiilsus * Kliima muutustega kaasnevad negatiivsed majandus- ja elukeskkonna mõjud * Majanduse ja finantssektori ebastabiilsus * Võimalik energia ja toidu puudus * Sõjaliste konfliktide kaudsed või otsesed mõjud * Haridusreformide mõju |

***Tugevustele tuginedes kasutame võimalusi:***

*Tegevuspiirkonna üldisele arengule aitavad kaasa aktiivsed, teotahtelised ning tugevate erialaste teadmistega inimesed. Piirkonna tuntust suurendavad omanäolised sündmused ja festivalid. Ühendatuna aitavad need kaasa ettevõtluse/väikeettevõtluse arendamisele ja mitmekesistamisele, uute toodete ja teenuste väljatöötamisele, rahvusvahelise ja siseriikliku koostöö arendamisele ning Kesk-Eesti kui soodsa strateegilise asukohaga tegevuspiirkonna heaks tööle panemisele. Üldine eesmärk on tugevustele tuginedes elavdada tegevuspiirkonna majandust läbi ettevõtluse arendamise ja mitmekesistamise. TÖÖKOHAD JA ETTEVÕTLUS TAGAVAD PIIRKONNA JÄTKUSUUTLIKKUSE!*

*Tugevad erialased teadmised aiandusest, loodusest ja põllumajandusest võimaldavad käia ühte jalga tervisliku toitumise trendi jätkuva kasvuga.*

*Rahulik turvaline ja looduslik elukeskkond ja Eesti keskne asukoht soodustavad uute ja tegusate perede kolimist piirkond, on atraktiivsed elustiili- või pereettevõtluse arendamiseks ning sobilikud e-kaubandusega tegelemiseks ja kaugtööks, mis omakorda soodustab kogukonna- ja abiteenuste arendamist ja tööturu mitmekesistumist ning e-teenuste arendamist.*

***Tugevustele tuginedes vähendame ohtude mõju:***

*Omanäolised piirkonna tuntust suurendavad sündmused, soov tutvustada piirkonna tänapäevast ja pärimuskultuuri ning uute ettevõtete tekkimine kutsuvad tihedale koostööle nii vananeva elanikkonna, potentsiaalsed lahkumist plaanivad inimesed, töötud kui ka noored, et üheskoos arendada tegevuspiirkonda tugevamaks, elujõulisemaks ja atraktiivsemaks. Üldine eesmärk on tugevustele tuginedes ergutada tegevuspiirkonna elanikke, hoogustada neid ennast täiendama, vastu võtma uusi väljakutseid ning motiveerida inimesi koostööd tegema. Olemasoleva inimressursi arendamine vähendab oluliselt ohtude mõju tegevuspiirkonnale, sh elanike lahkumist tegevuspiirkonnast – HOIAME OMASID!*

*Tugevad erialased teadmised aiandusest, käsitööst, loodusest, , põllumajandusest, kestlikust majandamisest, ringmajandusest, Eesti keskne asukoht võimaldavad toime tulla võimaliku makromajanduslikest turbulentsidest tingitud energia ja toidu puudusega.*

***Võimalustest lähtuvad tegevused nõrkuste vähendamiseks:***

*Väga hea strateegiline asukoht Kesk-Eestis, tegevuspiirkonda läbivad mitmed suured maanteed, tugevad ja pikaajalised traditsioonid põllumajanduses, puhas ning puutumatu loodus, kohaliku tooraine väärindamine ja ettevõtluse mitmekesistamine toetavad elustiili- ja pereettevõtluse arendamist, inimeste aktiivset osalemist ühiskondlikus elus ja kohaliku majanduselu arengus, puuduolevate kogukonnateenuste pakkumist ka ettevõtlusvormina ning tegevuspiirkonnas elavatele inimestele ümber- ja täiendõppe korraldamist. Rahvusvaheline ja siseriiklik koostöö aitab kaasa kogukonna inimeste ja ettevõtjate koostöövõrgustike tekkimisele ning üldisele koostöövajaduse tunnetamisele. Üldine eesmärk on võimalustest lähtuvalt vähendada inimeste passiivsust ja kutsuda kohalikke inimesi üles koostööd tegema. Panna inimesed vastutama enda heaolu eest kogukonnas, mitte aga lootma sellele, et keegi teine tuleb ja nende vajaduste eest hoolt kannab. Kogukondliku vastutuse võtmine minimaliseeriks oluliselt ohtude mõju. KOOS OLEME TUGEVAMAD!*

*Sihtgruppide vajaduste kaardistamine koos huvigruppide kokku viimise ja võrgustumise soodustamisega võimaldavad kogukonna ja ettevõtjate koostöös leida uudseid lahendusi nii elu- ja ärikeskkonna arendamiseks, kaasaegsete kogukonnateenuste loomiseks, kui piirkonna tuntuse kasvule nii kaasaegse elukeskkonna kui turismisihtkohana.*

*Majandusmudelite ja ettevõtlusmaastiku muutuste käigus tekivad uudsed ärimudelid ja töökohad ning uute ja tegusate perekondade kolimine piirkonda leevendavad rahavastiku vananemise ja vähenemise mõjusid.*

*Investeeringud inimeste vaimsesse heaolusse ja oskuste arendamisse võimaldavad ennetada ja paremini toime tulla keerulistest aegadest tingitud terviseriskide, kurnatuse ja motivatsioonilangusega..*

**Strateegilised valikud piirkonna arenguks:**

1. Ettevõtluse arendamine ja mitmekesistamine ning töökohtade loomise soodustamine.
2. Kohaliku tooraine väärindamine
3. Elanikonna vähenemise pidurdamiseks ettevõtluse arendamine ja mitmekesistamine ning töökohtade loomise soodustamine , elukeskkonna parendamine, võrgustumise, koostöö ja ühistegevuse soodustamine ning inimeste sidustamine kogukonnaga
4. Aktiivsete inimeste koolitamine, motiveerimine, toetamine, julgustamine
5. Mitmekesiste ajaveetmise kohtade rajamine (sh, lastele, noortele, eakatele ja peredele)
6. Elamispindadega seotud probleemide lahendamine – üüripindade ehitamine, renoveerimine
7. Aktiivsete inimeste tunnustamine – programm „Hoiame omasid!“
8. Tähelepanu elanikkonna füüsilisele ja vaimsele tervisele
9. Kuluefektiivsus ja energiatõhusus
10. Kogukonna ja sotsiaalset teenuste arendamine

**5. Strateegia 2015–2023**

**5.1. Visioon ja eesmärgid**

Lõuna-Järvamaa on meeldiva elu- ja ettevõtluskeskkonnaga elujõuline maapiirkond, mille rikkuseks on õnnelikud ning koostööd väärtustavad inimesed.

Tegevuspiirkonna külad, alevikud ning piirkonna keskuseks olev Türi linn pakuvad peredele väga erinevaid, nende soovidest lähtuvaid elamisvõimalusi. Elukeskkonnale lisavad looduslike olude kõrval väärtust huvipakkuvad võimalused eneseharimiseks ja vaba aja tegevusteks. Ettevõtluses on toimunud arengud – tänapäevaste trendide ärakasutamise toel on juurde tekkinud uudseid, just maapiirkondadesse sobivaid töökohti, tööealiste inimeste väljavool on vähenenud. Suurimaks rikkuseks kõige selle juures on kokkuhoidev kogukond, mis koosneb õnnelikest ehk tervetest, haritud, ettevõtlikest ja aktiivsetest inimestest.

**Strateegia üldine eesmärk**

Lähtudes Euroopa Liidu ühtse põllumajanduspoliitika rakendamise raames antavast maaelu arengu toetuse eesmärkidest (Euroopa Parlamendi ja nõukogu määrus (EL)1305/2013, artikkel 4) on tegevuspiirkonna arengustrateegia üldiseks eesmärgiks:

Aidata kaasa Lõuna-Järvamaa majanduse ja kogukondade tasakaalustatud

territoriaalse arengu saavutamisele, sealhulgas tööhõive säilitamisele ja töökohtade loomisele.

**Strateegia prioriteedid ja eesmärgid**

Tulenevalt visioonist ja üldisest eesmärgist, lähtudes strateegia koostamise käigus väljaselgitatud piirkonna vajadustest ning arvesse võttes eelmise perioodi kogemusi on MTÜ Lõuna-Järvamaa Koostöökogu määratlenud järgnevateks aastateks kaks prioriteetset valdkonda:

1. Elanikonna kui terviku ja seda kandvate kogukondade elujõulisuse säilitamine ja suurendamine.

2. Majanduse mitmekesistamine ja ettevõtete konkurentsivõime kasv.

3. Sotsiaalvaldkonna ja tugiteenuste arendamine

... ning sõnastanud eesmärgid olulisuse järjekorras:

**Eesmärgid:**

1. Lõuna-Järvamaa külad ja kogukonnad on elujõulised – siin on tegusad inimesed ning aktiivses eas elanikkonna juurdekasvu toetav elu-, ettevõtlus- ja töökeskkond.

2. Piirkonna ettevõtluskeskkond on kaasaegne, organisatsioonid on elujõulised ning nende tegevus jätkusuutlik. Tänapäevaste majandusliikide (heaolu-, loomemajandus, sotsiaalne ettevõtlus, kaugtöö vms) arendamise toel on suurenenud kodulähedaste töökohtade arv, piirkonda rikastavad kohalikud tooted ja teenused.

3. Lõuna-Järvamaa on tasakaalustatud arenguga piirkond.